Royal Guest House | LekkeSlaap
Royal Guest House bied gerieflike en bekostigbare verblyf in die stil voorstad Cambridge in Oos-Londen. Die gastehuis is gerieflik geleë in die hartjie van Oos-Londen en is na aan die N2 en etlike minute se ry vanaf al die vernaamste besienswaardighede.
Verblyf word aangebied in 4 en suite-dubbelkamers en 1 gesinseenheid met 2 kamers, 'n badkamer en kombuis. Elke ruim en smaakvol versierde kamer het 100% wit linne en 'n TV met sekere DStv-kanale. Al ons kamers word daagliks skoongemaak. Ons bied ook 'n volledige Engelse ontbyt en aandete kan voorsien word as dit ver vooruit bespreek word. Ontbyt kan in die eetkamer of buite in die tuin genuttig word.
Veilige parkeerplek met toegangsbeheer word voorsien. Die gastehuis bied ook braaigeriewe, WiFi, internet-toegang en 'n pendeldiens.